ก่อนหน้าผมเครียดจนเป็นโรคกระเพาะรักษาดีขึ้นแล้ว แต่มีอาการหันหน้าเร็วเปลี่ยนท่าเร็วแล้วใจสั่นหน้ามืด ไปหาให้ยาคลายเครียดมากิน กินได้สักพักมีอาการมึนๆขมัยบ้างเบ้าตาบ้างแต่ไม่มาก ตาพร่า แล้วค่อยๆดีขึ้นแต่ไม่หายขาด มึนอ่อนๆตลอดวัน ไปหาจิตแพตย์บอกเป็นแพนิค เลยให้ยามากิน แต่มีผลข้างเคียงนิดหน่อย เลนอยากถามว่า อาการมึนๆเบลอๆ เป็นผลมาจากเครียดสะสม หรือ เอฟเฟคของยาครับ
สวัสดีค่ะ อาการเวียนศีรษะเคยตอบเบื้องต้นแล้วในส่วนอาการที่ถามมาเพิ่มเติมเรื่องมึนเบลอหลังได้ยารักษาโรคแพนิคนั้น โรคแพนิค (panic disorder) คือการตื่นตกใจต่อเหตุการณ์ใดๆมากจนเกินไป ทำให้มีอาการทางกายจากการทำงานของระบบประสาทอัตโนมัติที่มากผิดปกติ เช่น หัวใจเต้นเร็ว แน่นอก หายใจไม่ออก ขยับร่างกายไม่ได้ชั่วคราว เหงื่ออกมาก ร้อนวูบวาบ วิตกกังวลมากเหมือนตัวเองกำลังจะตาย การรักษาแพทย์อาจให้ยาในกลุ่มที่ระงับประสาท หรือมีฤทธิ์กดประสาทอ่อนๆ อาจทำให้มีอาการมึน เบลอ ง่วงซึมได้บ้าง หากมีอาการมาก ควรกินยาก่อนนอนหากมึนงงมากตลอดเวลา เป็นทั้งวัน ควรกลับไปพบแพทย์ที่รักษา เพราะอาจต้องมีการปรับยา หากได้ขนาดยาที่มากเกินไป หรือเปลี่ยนเป็นกลุ่มยาที่มีผลข้างเคียงน้อยกว่า ร่วมกับหาสาเหตุอื่นๆเพิ่มเติมค่ะ